CELEX: 62015CN0051
Language: el
Date: 2015-02-06 00:00:00
Title: Υπόθεση C-51/15: Αίτηση προδικαστικής αποφάσεως την οποία υπέβαλε το Oberlandesgericht Celle (Γερμανία) στις 6 Φεβρουαρίου 2015 — Remondis GmbH & Co. KG Region Nord κατά Region Hannover

11.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/10
            
         Αίτηση προδικαστικής αποφάσεως την οποία υπέβαλε το Oberlandesgericht Celle (Γερμανία) στις 6 Φεβρουαρίου 2015 — Remondis GmbH & Co. KG Region Nord κατά Region Hannover
   (Υπόθεση C-51/15)
   (2015/C 155/11)
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Celle
   
      Διάδικοι στην υπόθεση της κύριας δίκης
   
   
      Αιτούσα και προσφεύγουσα: Remondis GmbH & Co. KG Region Nord
   
      Καθής η αίτηση και η προσφυγή: Region Hannover
   
      Προσεπικληθείσα: Zweckverband Abfallwirtschaft Region Hannover
   
      Προδικαστικά ερωτήματα
   
   
               1)
            
            
               Αποτελεί μια συμφωνία μεταξύ οργανισμών τοπικής αυτοδιοικήσεως, βάσει της οποίας οι οργανισμοί τοπικής αυτοδιοικήσεως ιδρύουν διά της καταρτίσεως καταστατικού μια κοινή ένωση ειδικού σκοπού με ιδία νομική προσωπικότητα η οποία αναλαμβάνει εφεξής ορισμένα καθήκοντα που προηγουμένως ανήκαν στους μετέχοντες οργανισμούς τοπικής αυτοδιοικήσεως, «δημόσια σύμβαση» κατά την έννοια του άρθρου 1, παράγραφος 2, στοιχείο α', της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (1), αν η εν λόγω μεταβίβαση καθηκόντων αφορά την παροχή υπηρεσιών κατά την έννοια της οδηγίας αυτής και γίνεται εξ επαχθούς αιτίας, η ένωση αναπτύσσει δραστηριότητα πέραν της εκπληρώσεως των καθηκόντων που προηγουμένως ανήκαν στους μετέχοντες οργανισμούς και η μεταβίβαση των καθηκόντων δεν συγκαταλέγεται μεταξύ των «δύο τύπων συμβάσεων» οι οποίες, καίτοι συνάπτονται από δημόσιους φορείς, κατά τη νομολογία του Δικαστηρίου (βλ., προσφάτως, απόφαση της 13ης Ιουνίου 2013, C-386/11 (2), Piepenbrock, σκέψεις 33 επ.) δεν εμπίπτουν στο πεδίο εφαρμογής της νομοθεσίας της Ένωσης για τις δημόσιες συμβάσεις;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: Πρέπει το ζήτημα αν η δημιουργία μιας ενώσεως ειδικού σκοπού και η μετ’ αυτής συνδεδεμένη μεταβίβαση καθηκόντων τα οποία εμπίπτουν στο πεδίο εφαρμογής της νομοθεσίας της Ένωσης περί δημοσίων συμβάσεων να εξετασθεί βάσει των αρχών που έχει διαμορφώσει το Δικαστήριο σχετικά με τις συμβάσεις που συνάπτονται μεταξύ δημόσιων φορέων και νομικά αυτοτελών έναντι αυτών προσώπων, κατά τις οποίες αρχές αποκλείεται η εφαρμογή των διατάξεων της Ένωσης για τις δημόσιες συμβάσεις στην περίπτωση που ο φορέας ασκεί επί του εκάστοτε προσώπου έλεγχο ανάλογο προς εκείνον που ασκεί επί των δικών του υπηρεσιών (βλ. ενδεικτικώς, υπό την έννοια αυτή, απόφαση της 18ης Νοεμβρίου 1999, C-107/98 (3), Teckal, Syllogéh 1999, σ. Ι-8121, σκέψη 50), ή, αντιθέτως, ισχύουν στην περίπτωση αυτή οι αρχές τις οποίες έχει διαμορφώσει το Δικαστήριο σχετικά με τις συμβάσεις που καθιερώνουν συνεργασία μεταξύ δημόσιων φορέων, με σκοπό τη διασφάλιση της εκτελέσεως ορισμένου έργου δημόσιας υπηρεσίας το οποίο οφείλουν να εκτελέσουν από κοινού όλοι οι μετέχοντες φορείς (βλ., συναφώς, απόφαση της 19ης Δεκεμβρίου 2012, C-159/11 (4), Ordine degli Ingegneri della Provincia di Lecce κ.λπ., σκέψεις 34 επ.);
            
         
      (1)  ΕΕ L 134, σ. 114.
   
      (2)  ECLI:EU:C:2013:385.
   
      (3)  ECLI:EU:C:1999:562.
   
      (4)  ECLI:EU:C:2012:817.